b'\n_START_ARTICLE_\nFranz Lachner\n_START_SECTION_\nBiografia\n_START_PARAGRAPH_\nNascut en una fam\xc3\xadlia de m\xc3\xbasics, el jove Lachner arriba a Munic el 1822, fent-se deixeble de Kaspar Ett. Un any m\xc3\xa9s tard es dirigeix a Viena on coneix, entre d\'altres, Franz Schubert i el pintor muniqu\xc3\xa8s Moritz von Schwind. El 1825 arriba a ser primer director d\'orquestra de l\'\xc3\x92pera de Viena. El 1834, abandona Viena. Noucasat amb Julie Royko, accepta la direcci\xc3\xb3 de l\'\xc3\x92pera de Mannheim en un contracte "per tota la vida". El 1836 torna a Munic i inicia el seu treball com a director de l\'\xc3\x92pera Reial que en aquells dies es va haver d\'enfrontar a una s\xc3\xa8rie de problemes pel que la vida musical muniquesa no tenia gaire fama._NEWLINE_Lachner, al costat de l\'intendent K\xc3\xbcstner, saneja l\'\xc3\x92pera Reial ampliant la plantilla de cantants i millorant la seva professionalitat en tots els sentits. Despr\xc3\xa9s de dos anys d\'esfor\xc3\xa7, Lachner t\xc3\xa9 el seu primer \xc3\xa8xit amb la representaci\xc3\xb3 de La Creaci\xc3\xb3 de Joseph Haydn. El 1841 s\'estrena la seva pr\xc3\xb2pia \xc3\xb2pera Catharina Cornaro que arriba a considerar-se obra caracter\xc3\xadstica de Munic; fins al 1860 ser\xc3\xa0 representada 50 vegades._NEWLINE_Uns anys m\xc3\xa9s tard, Lachner \xc3\xa9s nomenat Reial Director General Musical Bavar\xc3\xa8s el que el conven\xc3\xa7 d\'abandonar els seus plans de tornar a Viena. El 1858 se li demana la posada en escena del Lohengrin sabent que Lachner no \xc3\xa9s defensor de la m\xc3\xbasica de Richard Wagner que alguns anys m\xc3\xa9s tard arribar\xc3\xa0 a Munic a petici\xc3\xb3 del jove Llu\xc3\xads II._NEWLINE_En ocasi\xc3\xb3 del 25 aniversari en el seu c\xc3\xa0rrec de reial director musical, Moritz von Schwind li regala al seu amic Franz Lachner una tira de paper de 12 metres i mig de llarg (l\'aix\xc3\xad anomenada Lachner-Rolle) en la qual Schwind havia dibuixat les estacions m\xc3\xa9s destacables de la vida de Lachner._NEWLINE_L\'arribada de Wagner a Munic el 1864 suposa un canvi en la vida musical de la ciutat -Lachner, que havia preparat l\'orquestra durant gaireb\xc3\xa9 30 anys, ara ha de cedir els seus m\xc3\xbasics a Wagner i von B\xc3\xbclow per a les estrenes i posades en escena de les obres wagnerianes._NEWLINE_Pocs anys despr\xc3\xa9s de la desaparici\xc3\xb3 de Wagner al desembre de 1865, es retira tamb\xc3\xa9 el director musical general Franz Lachner \xe2\x80\x94els nous corrents musicals ja no convencen el classicista Lachner que a partir d\'aquest moment es dedica a la formaci\xc3\xb3 d\'una nova generaci\xc3\xb3\xe2\x80\x94 entre els seus deixebles i admiradors figuren Julius Hey, Engelbert Humperdinck, Ernst Frank, Georg Goltermann i el jove Richard Strauss.'